ΑΠΟΦΑΣΕΙΣ
Αριθμ. 19079
Έγκριση Κανονισμού του Προγράμματος Μεταπτυχιακών Σπουδών με τίτλο: «Ποινικές και
Εγκληματολογικές Επιστήμες» του Τμήματος Νομικής της Νομικής Σχολής του Αριστοτελείου Πα-
νεπιστημίου Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
(συνεδρίαση 2958/12 και 13-4-2018)
Έχοντας υπόψη:
1. Τις διατάξεις του ν. 4485/2017, όπως τροποποιήθηκε
και ισχύει «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»
και ιδίως του άρθρου 45 παρ. 1 (ΦΕΚ 114 Α’).
2. Τις υπουργικές αποφάσεις με αριθμ.: α) 216772/
Ζ1/8-12-2017 (ΦΕΚ 4334/τ.Β’/12-12-2017): «Τρόπος κατάρτισης του αναλυτικού προϋπολογισμού λειτουργί-
ας και της έκθεσης βιωσιμότητας των Προγραμμάτων
Μεταπτυχιακών Σπουδών» και β) 131757/Ζ1/2-8-2018
(ΦΕΚ 3387/τ.Β’/10-8-2018): «Ρύθμιση θεμάτων απαλλαγής από τα τέλη φοίτησης Προγραμμάτων Μεταπτυχι-
ακών Σπουδών των Ελληνικών ΑΕΙ».
3. Τις εγκυκλίους του Υπουργείου Παιδείας, Έρευνας
και Θρησκευμάτων με αριθμ.: α) 203446/Ζ1/22-11-2017
«Διευκρινίσεις σχετικά με την εφαρμογή διατάξεων του ν. 4485/2017 (Α’ 114), β) 163204/Ζ1 ΕΞ. ΕΠΕΙ-
ΓΟΝ/29-9-2017 «Εφαρμογή των διατάξεων του
ν. 4485/2017 (Α’ 114) για θέματα μεταπτυχιακών σπουδών και εκπόνησης διδακτορικών διατριβών-Λοιπά θέ-
ματα» και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή των διατάξεων του ν. 4485/2017 (Α’ 114) για θέματα
μεταπτυχιακών σπουδών.
4. Τις διατάξεις του ν. 3374/2005 και ιδίως τα άρθρα 14
και 15 (ΦΕΚ 189/τ.Α’/2.8.2005) «Διασφάλιση της ποιότητας στην ανώτατη εκπαίδευση. Σύστημα μεταφοράς και
συσσώρευσης πιστωτικών μονάδων. Παράρτημα διπλώματος», όπως τροποποιήθηκε και ισχύει.
5. Την απόφαση της Συνέλευσης του Τμήματος Νομικής της Νομικής Σχολής του Αριστοτελείου Πανεπιστη-
μίου Θεσσαλονίκης (συνεδρίαση αριθμ. 102/27-2-2018).
6. Την 29324/10-7-2018 απόφαση της Συγκλήτου
(ΦΕΚ 3646/τ.Β’/27-8-2018) ίδρυσης του ΠΜΣ με τίτλο:
«Ποινικές και Εγκληματολογικές Επιστήμες» του Τμήματος Νομικής της Νομικής Σχολής του Αριστοτελείου
Πανεπιστημίου Θεσσαλονίκης.
7. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού ή του τακτικού προϋπολογισμού του
ΑΠΘ, αποφασίζουμε:
Εγκρίνουμε τον Κανονισμό του Προγράμματος Μεταπτυχιακών Σπουδών με τίτλο: «Ποινικές και Εγκληματολο-
γικές Επιστήμες» του Τμήματος Νομικής της Νομικής Σχολής του Αριστοτελείου Πανεπιστημίου Θεσσαλονίκης.
ΚΑΝΟΝΙΣΜΟΣ ΤΟΥ ΠΡΟΓΡΑΜΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ «ΠΟΙΝΙΚΕΣ ΚΑΙ
ΕΓΚΛΗΜΑΤΟΛΟΓΙΚΕΣ ΕΠΙΣΤΗΜΕΣ» ΤΟΥ
ΤΜΗΜΑΤΟΣ ΝΟΜΙΚΗΣ ΤΗΣ ΝΟΜΙΚΗΣ ΣΧΟΛΗΣ
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ
ΘΕΣΣΑΛΟΝΙΚΗΣ
ΜΕΡΟΣ Α’
Άρθρο 1
Σκοπός του ΠΜΣ
Σκοπός του ΠΜΣ είναι: κατά πρώτον να παρέχει συστηματικές γνώσεις εξειδίκευσης στην Ποινική Επιστήμη,
ώστε οι κάτοχοι του Διπλώματος Μεταπτυχιακών Σπουδών (ΔΜΣ) να γίνονται ικανοί για αυτοδύναμη έρευνα
και πρακτική ενασχόληση στο πεδίο των επιστημονικών,
ερευνητικών, επαγγελματικών τους ενδιαφερόντων. Κυρίως όμως η επιλογή του συγκεκριμένου προγράμματος
παρέχει την ευκαιρία της επιστημονικής εμβάθυνσης σε
σύγχρονα προβλήματα του ποινικού δικαίου (διασυνοριακό έγκλημα, οικονομικό έγκλημα, διαφθορά κ.λπ.)
και παράλληλα εμπλουτίζει τις γνώσεις με σημαντικά
ζητήματα τόσο της θεωρητικής αναζήτησης όσο και της
δικαστηριακής πράξης. Με τους όρους αυτούς ο κάτοχος του ΔΜΣ εξασφαλίζει και τα αναγκαία εφόδια για
τη σταδιοδρομία στο πεδίο της ποινικής ενασχόλησης.
Επιπροσθέτως το ΠΜΣ (α) ταξινομεί τις γνώσεις της
ποινικής επιστήμης και τη μεθοδολογική επίδραση τους
στη δικαστηριακή πρακτική και (β) παρέχει τη δυνατότητα σε νέους και ικανούς επιστήμονες να απασχοληθούν
με τα γνωστικά αντικείμενα της ποινικής επιστήμης και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 741
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
της εγκληματολογίας στη χώρα μας, αποτρέποντας την
απώλεια πνευματικού δυναμικού της χώρας.
Άρθρο 2
Μεταπτυχιακοί τίτλοι
Το ΠΜΣ απονέμει Δίπλωμα Μεταπτυχιακών Σπουδών
με τίτλο «Ποινικές και Εγκληματολογικές Επιστήμες».
Άρθρο 3
Διοίκηση του ΠΜΣ
Τα αρμόδια Όργανα για τη διοίκηση, οργάνωση και
λειτουργία του ΠΜΣ είναι:
α) Η Σύγκλητος του ΑΠΘ, η οποία είναι αρμόδια για
τα θέματα ακαδημαϊκού, διοικητικού, οργανωτικού και
οικονομικού χαρακτήρα, και ασκεί όσες αρμοδιότητες
σχετικά με το ΠΜΣ δεν ανατίθενται από το νόμο ειδικώς
σε άλλα όργανα.
β) Η Επιτροπή Μεταπτυχιακών Σπουδών, που αποτελείται από τον/την Αντιπρύτανη/νι Ακαδημαϊκών Υπο-
θέσεων και φοιτητικών Θεμάτων, ο/η οποίος/α εκτελεί
χρέη Προέδρου και τους Κοσμήτορες του ΑΠΘ, ως μέλη
και έχει τις αρμοδιότητες που προβλέπονται στο άρθρο
32 παρ. 5 ν. 4485/2017.
γ) Η Συνέλευση του Τμήματος Νομικής, η οποία έχει
τις αρμοδιότητες που ορίζονται στο άρθρο 31 παρ. 3
ν. 4485/2017.
δ) Η Συντονιστική Επιτροπή (ΣΕ) του ΠΜΣ, η οποία
απαρτίζεται από πέντε (5) μέλη ΔΕΠ του Τμήματος, που
έχουν αναλάβει μεταπτυχιακό έργο και εκλέγονται από
τη Συνέλευση του Τμήματος για διετή θητεία και είναι
αρμόδια για την παρακολούθηση και τον συντονισμό
της λειτουργίας του ΠΜΣ.
ε) Ο Διευθυντής του ΠΜΣ, ο οποίος είναι μέλος της
ΣΕ και ορίζεται μαζί με τον αναπληρωτή του, με απόφαση της Συνέλευσης του Τμήματος για διετή θητεία.
Ο Διευθυντής δεν μπορεί να έχει περισσότερες από δύο
(2) συνεχόμενες θητείες και δεν δικαιούται επιπλέον
αμοιβή για το διοικητικό του έργο. Ο Διευθυντής έχει τις
αρμοδιότητες που προβλέπονται στο άρθρο 31 παρ. 8
ν. 4485/2017 και όποιες άλλες ορίζονται από τη Συνέλευση του Τμήματος (άρθρο 45, παρ. 1γ).
Άρθρο 4
Προϋποθέσεις εγγραφής
1. Στο ΠΜΣ γίνονται δεκτοί πτυχιούχοι Νομικής πανεπιστημίων της ημεδαπής ή αντίστοιχων Σχολών ή
Τμημάτων αναγνωρισμένων ομοταγών ιδρυμάτων της
αλλοδαπής.
2. Ο αριθμός των εισακτέων κατ’ έτος ορίζεται κατ’
ανώτατο όριο σε 30 φοιτητές.
3. Η εισαγωγή στο ΠΜΣ γίνεται με εισαγωγικές εξετάσεις, μετά από προκήρυξη, που πραγματοποιείται εντός
του μηνός Μαΐου κάθε έτους.
4. Η προκήρυξη προσδιορίζει:
α) Τα απαραίτητα προσόντα των υποψηφίων.
β) Τα δικαιολογητικά και την προθεσμία υποβολής
τους.
γ) Τον τρόπο υποβολής των δικαιολογητικών.
δ) Τις ημερομηνίες διεξαγωγής των εξετάσεων.
ε) Τη διαδικασία αξιολόγησης των υποψηφίων.
5. Ο υποψήφιος υποβάλλει στη Γραμματεία του ΠΜΣ
τα παρακάτω δικαιολογητικά:
α) Αίτηση συμμετοχής στο ΠΜΣ.
β) Αντίγραφο πτυχίου ή πτυχίων ελληνικού πανεπιστημίου, ή σε περίπτωση πτυχιούχων πανεπιστημίων
της αλλοδαπής, πιστοποιητικό αναγνώρισης ισοτιμίας
και αντιστοιχίας από το ΔΟΑΤΑΠ καθώς και αντιστοιχία
της βαθμολογικής κλίμακας αυτών με τη βαθμολογική
κλίμακα των ημεδαπών τίτλων.
γ) Πιστοποιητικό σπουδών με αναλυτική βαθμολογία
όλων των προπτυχιακών μαθημάτων, στο οποίο αναγράφεται και ο ακριβής βαθμός του πτυχίου.
δ) Φωτοτυπία της αστυνομικής ταυτότητας.
ε) Οι αλλοδαποί καταθέτουν πιστοποιητικό επάρκειας της ελληνικής γλώσσας από Σχολείο Νέας Ελληνικής
Γλώσσας πανεπιστημιακού ιδρύματος ή ελληνικό απολυτήριο δευτεροβάθμιας εκπαίδευσης ή πτυχίο ελληνό-
γλωσσου Πανεπιστημιακού Τμήματος.
Επιπλέον των παραπάνω δικαιολογητικών, ο υποψήφιος, αν επιθυμεί για να απαλλαγεί από την εξέταση της
ξένης γλώσσας, υποβάλλει πιστοποιητικό άριστης γνώσης (επιπέδου C2) της αγγλικής, γαλλικής, ή γερμανικής
γλώσσας, σύμφωνα με το σύστημα του Συμβουλίου της
Ευρώπης, το οποίο γίνεται αποδεκτό από το ΑΣΕΠ.
Άρθρο 5
Διαδικασία και κριτήρια επιλογής εισακτέων
1. Οι υποψήφιοι εξετάζονται σε δύο μαθήματα, από τα
οποία ένα είναι υποχρεωτικό και το άλλο επιλέγεται από
έναν κατάλογο τριών μαθημάτων. Ως υποχρεωτικό μάθημα ορίζεται το Ουσιαστικό Ποινικό Δίκαιο. Ως μαθήματα
επιλογής ορίζονται τα: (α) Ποινική Δικονομία, (β) Ειδικοί
Ποινικοί Νόμοι (γ) Εγκληματολογία-Σωφρονιστική. Απαιτείται επίσης η επιτυχής γραπτή εξέταση στην αγγλική,
γαλλική ή γερμανική γλώσσα σε νομικό κείμενο γενικού
περιεχομένου, εκτός εάν οι υποψήφιοι έχουν πιστοποιημένη άριστη γνώση της αγγλικής, γαλλικής ή γερμανικής
γλώσσας σύμφωνα με το σύστημα του Συμβουλίου της
Ευρώπης, το οποίο γίνεται αποδεκτό από το ΑΣΕΠ.
2. Η Συνέλευση του Τμήματος ορίζει κατ’ έτος, το αργότερο εντός Μαΐου, Επιτροπή Επιλογής και Εξέτασης,
απαρτιζόμενη από τα μέλη ΔΕΠ που ορίζονται ως εξεταστές των μαθημάτων. Ως εξεταστές για τη βαθμολόγηση
των γραπτών των υποψηφίων ορίζονται δύο καθηγητές
ανά εξεταζόμενο μάθημα, καθώς και ένας ως αναπληρωματικός των κύριων εξεταστών. Εξεταστές ορίζονται
καθηγητές ή λέκτορες μεταξύ των διδασκόντων του
εξεταζόμενου μαθήματος και, εάν τούτο δεν είναι εφικτό, μεταξύ των διδασκόντων συναφών μαθημάτων. Ως
εξεταστές για την ξένη γλώσσα μπορούν να ορίζονται
καθηγητές και λέκτορες της Σχολής ή και ένας μέλος της
κατηγορίας Ειδικού Εκπαιδευτικού Προσωπικού (Ε.Ε.Π.)
(στη Σχολή). Οι δύο εξεταστές βαθμολογούν ισότιμα.
Η βαθμολογία της ξένης γλώσσας καταχωρείται με τον
τελικό χαρακτηρισμό: «επιτυχώς» ή «ανεπιτυχώς» και όχι
με αριθμητικό βαθμό.
3. Η Επιτροπή καταρτίζει πλήρη κατάλογο με όλους
τους υποψηφίους και, ύστερα από τον σχετικό έλεγχο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
απορρίπτει όσους δεν πληρούν τα ελάχιστα κριτήρια
που ορίζονται στον παρόντα Κανονισμό και την Προκήρυξη.
4. Οι εξετάσεις πραγματοποιούνται το πρώτο δεκαήμερο του Σεπτεμβρίου, με καλυμμένα τα στοιχεία των
υποψηφίων και η βαθμολόγηση των γραπτών ολοκληρώνεται το αργότερο ως το τέλος του δεύτερου δεκαη-
μέρου του ίδιου μήνα.
5. Ο υποψήφιος θεωρείται ότι πέτυχε στις εισαγωγικές
εξετάσεις του ΠΜΣ, όταν το άθροισμα των βαθμών των
δυο εξεταστών σε καθένα από τα δύο εξετασθέντα μαθήματα είναι τουλάχιστον δώδεκα (12), και παράλληλα επι-
τυγχάνει στο μάθημα της ξένης γλώσσας. Η βαθμολογική
κλίμακα για κάθε εξεταστή είναι μηδέν ως δέκα (0-10).
6. Μετά την ολοκλήρωση της διαδικασίας και την αποκάλυψη των ονομάτων ενώπιον της Επιτροπής Επιλογής
και Εξέτασης, η Επιτροπή καταρτίζει πίνακα επιτυχόντων.
Κριτήρια αξιολόγησης για την κατάταξη των επιτυχόντων είναι:
α) Η βαθμολογία σε κάθε εξετασθέν μάθημα, με βαθμολογική κλίμακα δώδεκα ως είκοσι (12 - 20), με συντελε-
στή αξιολόγησης 0,35 και μέγιστη βαθμολογία για κάθε
μάθημα τα επτά (7) μόρια (20 Χ 0,35=7). Το μάθημα της
ξένης γλώσσας δεν λαμβάνει συντελεστή αξιολόγησης
και αρκεί η επιτυχής εξέτασή του.
β) Ο βαθμός πτυχίου, με βαθμολογική κλίμακα πέντε
ως δέκα (5 - 10), με συντελεστή αξιολόγησης 0,5 και μέγιστη βαθμολογία τα πέντε (5) μόρια (10 Χ 0,5=5).
γ) Η πιστοποιημένη άριστη γνώση σύμφωνα με τα
καθιερωμένα διεθνή πρότυπα (επίπεδο C2) δύο ξένων
γλωσσών (αγγλικά, γαλλικά, γερμανικά), με βαθμολογία
ένα (1) μόριο.
7. Για την τελική βαθμολογία λαμβάνεται υπόψη ο
ακέραιος αριθμός και τα τρία πρώτα δεκαδικά ψηφία.
Ο πίνακας επιτυχόντων επικυρώνεται από τη Συνέλευση
του Τμήματος. Σε περίπτωση ισοβαθμίας, θεωρούνται
όλοι οι ισοβαθμούντες υποψήφιοι ως επιτυχόντες.
8. Ο τελικός πίνακας των επιτυχόντων αναρτάται στον
πίνακα ανακοινώσεων της Γραμματείας και στην ιστοσελίδα του Τμήματος.
Άρθρο 6
Εγγραφή επιτυχόντων και δηλώσεις μαθημάτων
1. Οι εγγραφές των εισαγομένων μεταπτυχιακών φοιτητών αρχίζουν μετά από ανακοίνωση της Γραμματείας
του ΠΜΣ. Η χρονική διάρκεια των εγγραφών είναι δέκα
(10) ημέρες. Τα δικαιολογητικά που απαιτούνται για την
εγγραφή είναι: α) φωτοτυπία της αστυνομικής ταυτότητας και β) μία (1) φωτογραφία, εκτός αν κριθούν απαραί-
τητα και περαιτέρω δικαιολογητικά μετά από απόφαση
της Συνέλευσης του Τμήματος.
2. Μαζί με τα πιο πάνω δικαιολογητικά, οι φοιτητές
δηλώνουν τα μαθήματα που θα παρακολουθήσουν κατά
το πρώτο εξάμηνο των σπουδών τους. Η διαδικασία αυτή
επαναλαμβάνεται και αμέσως μετά την ολοκλήρωση της
εξεταστικής περιόδου του Φεβρουαρίου, για τα μαθήματα του εαρινού εξαμήνου. Οι σχετικές δηλώσεις κα-
ταχωρίζονται ηλεκτρονικά στην ατομική μερίδα του/της
μεταπτυχιακού/ής φοιτητή/τριας.
Άρθρο 7
Διάρκεια σπουδών
1. Η χρονική διάρκεια φοίτησης στο ΠΜΣ είναι τρία
(3) εξάμηνα. Κατά τα δύο πρώτα πραγματοποιείται η διδασκαλία των μαθημάτων και κατά το τρίτο εξάμηνο, η
συγγραφή της διπλωματικής εργασίας.
2. Το χειμερινό εξάμηνο αρχίζει την πρώτη εβδομάδα
του Οκτωβρίου και διαρκεί 13 πλήρεις εβδομάδες. Την
πρώτη εβδομάδα του Φεβρουαρίου πραγματοποιούνται
οι εξετάσεις όλων των μαθημάτων εξαμήνου αυτού. Το
εαρινό εξάμηνο αρχίζει τη δεύτερη ή τρίτη εβδομάδα
του Φεβρουαρίου και διαρκεί 13 πλήρεις εβδομάδες.
Με απόφαση της ΣΕ μπορεί για εξαιρετικούς λόγους να
διαφοροποιείται η έναρξη κάθε εξαμήνου.
3. Στο ΠΜΣ παρέχεται η δυνατότητα μερικής φοίτησης
εφόσον αποδεδειγμένα συντρέχουν σοβαροί λόγοι. Στην
περίπτωση αυτή, θα πρέπει η Συνέλευση του Τμήματος
να εγκρίνει την μερική φοίτηση. Η χρονική διάρκεια της
μερικής φοίτησης είναι κατ’ ανώτατο όριο έξι (6) εξάμηνα. Στα τέσσερα (4) πρώτα ο φοιτητής θα πρέπει να
ολοκληρώσει την παρακολούθηση των μαθημάτων, και
στα τελευταία δύο (2) τη διπλωματική του εργασία.
4. Επίσης στους μεταπτυχιακούς/κές φοιτητές/τριες
μπορεί να χορηγηθεί κατόπιν υποβολής σχετικής αίτησης, προσωρινή αναστολή σπουδών, που δεν μπορεί
να υπερβαίνει τα δύο (2) συνεχόμενα εξάμηνα. Κατά
τη διάρκεια της αναστολής, η ιδιότητα του μεταπτυχιακού φοιτητή αναστέλλεται. Ο χρόνος της αναστολής
δεν προσμετράται στην ανώτατη διάρκεια κανονικής
φοίτησης. Η αναστολή χορηγείται με απόφαση της
Συνέλευσης του Τμήματος και μόνο αν συντρέχουν οι
σοβαροί λόγοι που αναφέρθηκαν στην προηγούμενη
παράγραφο. Δεν συνιστά σοβαρό λόγο για τη χορήγηση
αναστολής η παρακολούθηση άλλου μεταπτυχιακού ή
άλλου εκπαιδευτικού προγράμματος. Ο μεταπτυχιακός
φοιτητής, ο οποίος λαμβάνει αναστολή φοίτησης, όταν
επανέλθει στη φοίτησή του, εξακολουθεί να υπάγεται
στο καθεστώς φοίτησης του χρόνου εγγραφής του ως
μεταπτυχιακού φοιτητή.
5. Στους μεταπτυχιακούς/κές φοιτητές/τριες μπορεί να
χορηγηθεί παράταση φοίτησης μέχρι ένα έτος, κατόπιν
αιτιολογημένης απόφασης της Συνέλευσης του Τμήματος εφόσον συντρέχουν οι σοβαροί λόγοι που μπορεί να
στηρίξουν και τη χορήγηση αναστολής.
Άρθρο 8
Δικαιώματα και υποχρεώσεις των μεταπτυχιακών
φοιτητών
1. Οι μεταπτυχιακοί/κές φοιτητές/τριες έχουν όλα τα
δικαιώματα, τις παροχές και τις διευκολύνσεις που προβλέπονται και για τους φοιτητές του πρώτου κύκλου
σπουδών πλην του δικαιώματος παροχής δωρεάν διδακτικών συγγραμμάτων.
2. Οι φοιτητές του ΠΜΣ υποχρεούνται:
α) Να παρακολουθούν ανελλιπώς τις παραδόσεις,
τα εργαστήρια και τις λοιπές δραστηριότητες που
προβλέπονται για κάθε μάθημα. Για την επιτυχή παρακολούθηση κάθε μαθήματος, οι φοιτητές πρέπει να
έχουν παρακολουθήσει τα 4/5 του συνόλου των ωρών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
διδασκαλίας του. Σε διαφορετική περίπτωση, πρέπει να
παρακολουθήσουν εκ νέου το συγκεκριμένο μάθημα.
Για την επιτυχή ολοκλήρωση των μαθημάτων του εξαμήνου, οι φοιτητές πρέπει να έχουν παρακολουθήσει
τα 4/5 του συνόλου των ωρών διδασκαλίας όλων των
μαθημάτων. Εάν δεν συμπληρώνουν τον αναγκαίο αριθμό παρουσιών, πρέπει να επαναλάβουν το εξάμηνο. Στις
περιπτώσεις αυτές παρατείνεται αυτοδικαίως η διάρκεια
φοίτησης και ο συγκεκριμένος χρόνος αφαιρείται από το
χρόνο παράτασης που προβλέπεται στο άρθρο 7 παρ. 5
του παρόντος κανονισμού.
β) Να υποβάλουν μέσα στις προβλεπόμενες προθεσμίες τις απαιτούμενες εργασίες για κάθε μάθημα.
γ) Να προσέρχονται στις προβλεπόμενες εξετάσεις.
δ) Να υποβάλλουν μέχρι την ημερομηνία που ανακοινώνεται από τη Γραμματεία την δήλωση με το μάθημα
ή τα μαθήματα επιλογής που επιθυμούν να παρακολουθήσουν κάθε εξάμηνο.
ε) Να υποβάλλουν στη Γραμματεία, πριν από την αξιολόγηση της μεταπτυχιακής διπλωματικής τους εργασίας,
υπεύθυνη δήλωση ότι σε αυτήν δεν περιέχονται στοιχεία
λογοκλοπής.
στ) Να σέβονται και να τηρούν τις αποφάσεις της ΣΕ
καθώς και την ακαδημαϊκή δεοντολογία.
ζ) Οι υπότροφοι φοιτητές είναι επιπλέον υποχρεωμένοι, με απόφαση της ΣΕ, να προσφέρουν τις υπηρεσίες
που τους ανατίθενται στα μαθήματα, στα Εργαστήρια
και στην Έρευνα για το ΠΜΣ.
3. Οι μεταπτυχιακοί φοιτητές του ΠΜΣ υποχρεούνται
επίσης στην αρχή κάθε εξαμήνου να καταβάλουν τέλη
φοίτησης, το ύψος των οποίων ορίζεται στην Προκήρυξη του προγράμματος. Απαλλάσσονται από τα τέλη
φοίτησης, οι μεταπτυχιακοί φοιτητές όταν συντρέχουν
τα εισοδηματικά κριτήρια που ορίζει ο νόμος, εφόσον
δεν έχουν τύχει αντίστοιχης απαλλαγής για τη συμμετοχή τους σε άλλο ΠΜΣ. Οι απαλλασσόμενοι φοιτητές δεν
θα ξεπερνούν το ποσοστό του τριάντα τοις εκατό (30%)
του συνολικού αριθμού των φοιτητών που εισάγονται
στο ΠΜΣ. Αν οι δικαιούχοι υπερβαίνουν το ανωτέρω
ποσοστό, επιλέγονται με σειρά κατάταξης, ξεκινώντας
από αυτούς που έχουν το μικρότερο εισόδημα. Η αίτηση απαλλαγής τελών φοίτησης υποβάλλεται από
τον ενδιαφερόμενο στη Γραμματεία του ΠΜΣ ύστερα
από την ολοκλήρωση της διαδικασίας επιλογής των
επιτυχόντων.
Άρθρο 9
Διδακτικό προσωπικό
1. Τη διδασκαλία των μαθημάτων του ΠΜΣ αναλαμβάνουν τα μέλη του Τομέα Ποινικών και Εγκληματολογικών
Επιστημών, μετά από πρόταση της ΣΕ και απόφαση της
Συνέλευσης του Τμήματος. Στη διδασκαλία μπορούν να
συμμετέχουν και ομότιμα μέλη ΔΕΠ του Τμήματος, που
ανήκαν στον ίδιο Τομέα.
2. Η Συνέλευση του Τμήματος με απόφασή της, έχοντας υπόψη την εισήγηση του Διευθυντή του ΠΜΣ,
μπορεί να καλέσει, για την κάλυψη εκπαιδευτικών
αναγκών, ως επισκέπτες, καταξιωμένους επιστήμονες
που έχουν θέση ή προσόντα καθηγητή ή ερευνητή σε
ερευνητικό κέντρο, ή επιστήμονες αναγνωρισμένου
κύρους με εξειδικευμένες γνώσεις ή σχετική εμπειρία
στο γνωστικό αντικείμενο του ΠΜΣ από την ημεδαπή
ή την αλλοδαπή.
Άρθρο 10
Υποχρεώσεις διδασκόντων
1. Ο υπεύθυνος (σε περίπτωση συνδιδασκαλίας: οι
υπεύθυνοι) για τη διδασκαλία μαθήματος στο ΠΜΣ είναι υποχρεωμένος:
α) Να τηρεί πιστά και επακριβώς το πρόγραμμα και το
ωράριο των παραδόσεων του μαθήματος.
β) Να καθορίζει το περιεχόμενο του μεταπτυχιακού
μαθήματος, στο πλαίσιο της ύλης της ειδικότερης θεματικής του, με τρόπο ακαδημαϊκά έγκυρο.
γ) Να τηρεί τουλάχιστον δύο (2) ώρες γραφείου την
εβδομάδα, που θα επιτρέπουν την απρόσκοπτη επικοινωνία των φοιτητών μαζί του για θέματα που άπτονται
των σπουδών τους και του συγκεκριμένου μαθήματος.
ε) Να ανακοινώνει κατά την έναρξη του εξαμήνου το
αναλυτικό πρόγραμμα διδασκαλίας του μαθήματος, διάρκειας δεκατριών (13) εβδομάδων.
στ) Να αναπληρώνει τις ώρες διδασκαλίας που τυχόν
απωλέσθηκαν για λόγους που αφορούν τον ίδιο, σε ημέρες και ώρες που ανακοινώνονται εγκαίρως.
Άρθρο 11
Αξιολόγηση μεταπτυχιακών φοιτητών
1. Ο τρόπος αξιολόγησης των μεταπτυχιακών φοιτητών για κάθε μάθημα προσδιορίζεται από τον διδάσκο-
ντα στην αρχή του εξαμήνου και γνωστοποιείται στους
φοιτητές μαζί με το αναλυτικό πρόγραμμα διδασκαλίας
του μαθήματος. Ο τρόπος εξέτασης και βαθμολογίας
των μεταπτυχιακών φοιτητών πρέπει να διασφαλίζει το
αδιάβλητο, την αντικειμενικότητα και τη διαφάνεια.
2. Η αξιολόγηση των επιδόσεων των μεταπτυχιακών
φοιτητών γίνεται την πρώτη εβδομάδα του Φεβρουαρίου για τα μαθήματα του χειμερινού εξαμήνου και εντός
του Ιουνίου για τα μαθήματα του εαρινού εξαμήνου. Οι
επιτυχόντες βαθμολογούνται από το έξι (6) ως το δέκα
(10), με δυνατότητα βαθμολόγησης ανά μισή μονάδα,
ενώ οι αποτυχόντες βαθμολογούνται με Ε (Επανάληψη).
Οι διδάσκοντες υποχρεούνται να εκδίδουν τα αποτελέσματα των εξετάσεων το αργότερο μέσα σε διάστημα
δέκα (10) ημερών από την ημέρα εξέτασης.
3. Σε περίπτωση βαθμολόγησης με Ε, που αντιστοιχεί
σε βαθμό κάτω από έξι (6), ο φοιτητής επανεξετάζεται
μία μόνο φορά, σε επαναληπτική εξέταση που λαμβάνει
χώρα τον Σεπτέμβριο για τα μαθήματα τόσο του χειμερινού όσο και του εαρινού εξαμήνου. Οι διδάσκοντες υπο-
χρεούνται να εκδίδουν τα αποτελέσματα της εξέτασης
αυτής το αργότερο μέσα σε διάστημα πέντε (5) ημερών
από την ημέρα εξέτασης.
Εάν ο μεταπτυχιακός φοιτητής αποτύχει στην επαναληπτική εξέταση, έχει τη δυνατότητα να επαναλάβει το
μάθημα κατά το επόμενο εξάμηνο στο οποίο αυτό έχει
προγραμματιστεί να διδαχθεί, χωρίς όμως πλέον να έχει
δικαίωμα επανεξέτασης του σε περίπτωση αποτυχίας
του στην πρώτη εξέταση. Στην εξέταση αυτή ο μεταπτυΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
χιακός φοιτητής δικαιούται να ζητήσει να μην εξεταστεί
από τον διδάσκοντα, αλλά από τριμελή επιτροπή άλλων
μελών ΔΕΠ του ίδιου ή συναφούς αντικειμένου, που ορίζεται από τη Συνέλευση του Τμήματος. Στην περίπτωση
που ο μεταπτυχιακός φοιτητής αποτύχει σε αυτή τη μόνη
επανεξέταση ή δεν εμφανιστεί, διαγράφεται από το πρόγραμμα με απόφαση της Συνέλευσης του Τμήματος.
Άρθρο 12
Αξιολόγηση μαθημάτων και διδασκόντων
1. Η αξιολόγηση των μαθημάτων διενεργείται σύμφωνα με τα ισχύοντα πρότυπα του ΑΠΘ. Μετά την ολο-
κλήρωση ενός μαθήματος και πριν από τις εξετάσεις, οι
μεταπτυχιακοί φοιτητές αξιολογούν αυτό ηλεκτρονικά,
μέσω του πληροφοριακού Συστήματος της ΜΟΔΙΠ του
ΑΠΘ.
2. Η αξιολόγηση των διδασκόντων γίνεται με κριτήρια
τις γνώσεις και την ικανότητα μετάδοσής τους στους φοιτητές, το επίπεδο της προετοιμασίας τους, τη χρησιμοποί-
ηση της πλέον σύγχρονης και διεθνώς καθιερωμένης - για
υψηλού επιπέδου μεταπτυχιακές σπουδές - βιβλιογραφίας, την προθυμία τους να απαντούν σε ερωτήσεις, την
έγκαιρη βαθμολόγηση και επιστροφή εργασιών και γραπτών εξετάσεων, την τήρηση των ωρών διδασκαλίας του
μαθήματος και των ωρών γραφείου, κλπ.
Άρθρο 13
Μεταπτυχιακή διπλωματική εργασία
1. Εφόσον ο φοιτητής έχει εξετασθεί επιτυχώς σε όλα
τα μαθήματα του α’ και του β’ εξαμήνου του ΠΜΣ, μπορεί
να ενταχθεί στη διαδικασία εκπόνησης (συγγραφής) της
διπλωματικής του εργασίας.
2. Για το σκοπό αυτό θα πρέπει να ετοιμάσει προκαταρκτικό περίγραμμα έρευνας και να επιλέξει επιβλέποντα
καθηγητή από τους διδάσκοντες στο ΠΜΣ, με τη σύμφωνη γνώμη του τελευταίου. Στο περίγραμμα έρευνας
πρέπει να προσδιορίζεται το θέμα που θα αναλυθεί, η
μεθοδολογία της επιστημονικής του προσέγγισης καθώς
και η βιβλιογραφία που θα χρησιμοποιηθεί. Η αποδοχή
της ερευνητικής πρότασης του μεταπτυχιακού φοιτητή
από τον επιβλέποντα γίνεται με κριτήριο τη συνάφεια
του θέματος με το αντικείμενο του ΠΜΣ.
3. Η ΣΕ ορίζει τον επιβλέποντα και την τριμελή επιτροπή για την επίβλεψη και αξιολόγηση της μεταπτυχιακής
διπλωματικής εργασίας. Στην επιτροπή μετέχει και ο επιβλέπων καθηγητής. Τα υπόλοιπα δύο (2) μέλη πρέπει να
έχουν την ίδια ή συναφή επιστημονική ειδικότητα με το
γνωστικό αντικείμενο της διπλωματικής εργασίας.
4. Το θέμα της μεταπτυχιακής διπλωματικής εργασίας
εγγράφεται σε ειδικό κατάλογο μεταπτυχιακών μελετών
που τηρείται στη Γραμματεία του ΠΜΣ. Στον κατάλογο
αυτόν περιλαμβάνονται απαραιτήτως τα ονοματεπώνυμα του υποψηφίου και του επιβλέποντος, η ημερομη-
νία έγκρισης του θέματος από τη ΣΕ και η ημερομηνία
περάτωσης της διαδικασίας, είτε με αποδοχή είτε με
απόρριψη.
5. Ανάλογα με την εξέλιξη της εκπόνησης της μεταπτυχιακής διπλωματικής του εργασίας, ο μεταπτυχια-
κός φοιτητής ενημερώνει τον επιβλέποντα καθηγητή,
ο οποίος παρακολουθεί, με ημερολόγιο προόδου, αν
τηρούνται οι στόχοι και οι προδιαγραφές της έρευνας.
Το κείμενο της εργασίας ενδείκνυται να έχει έκταση από
15.000 ως 20.000 λέξεις.
6. Η μεταπτυχιακή διπλωματική εργασία θα πρέπει να
ολοκληρωθεί εντός του προβλεπόμενου γι’ αυτή χρόνου,
αναλόγως αν η φοίτηση είναι πλήρης ή μερική (ένα ή δύο
εξάμηνα, αντίστοιχα).
7. Όταν περατωθεί η σύνταξη της μεταπτυχιακής διπλωματικής εργασίας, αυτή υποβάλλεται σε τρία (3) αντί-
τυπα στη Γραμματεία του ΠΜΣ, με τη σύμφωνη γνώμη
του επιβλέποντος καθηγητή ότι πληροί τις προϋποθέσεις
για να εισαχθεί προς κρίση.
8. Οι παρουσιάσεις των μεταπτυχιακών διπλωματικών
εργασιών πραγματοποιούνται σε ημερομηνίες που ορίζονται από τη ΣΕ, το αργότερο εντός σαράντα (40) ημε-
ρών από την κατάθεσή τους. Η πρόσκληση και ανακοίνωση για την παρουσίαση των διπλωματικών εργασιών
απευθύνεται από τον Διευθυντή του ΠΜΣ.
9. Κατά τη διάρκεια της παρουσίασης, ο μεταπτυχιακός φοιτητής παρουσιάζει στην Επιτροπή τα κύρια
σημεία της διπλωματικής του εργασίας με τα συμπεράσματά της. Η παρουσίαση δεν μπορεί να υπερβαίνει τα
δεκαπέντε (15) λεπτά. Στη συνέχεια, τα μέλη της Επιτροπής υποβάλλουν ερωτήσεις στον φοιτητή, η συνολική
διάρκεια των οποίων δεν μπορεί να υπερβεί τα τριάντα
(30) λεπτά.
10. Αμέσως μετά την ολοκλήρωση της δημόσιας παρουσίασης, η Τριμελής Εξεταστική Επιτροπή διαβιβά-
ζει στη Γραμματεία του ΠΜΣ το Πρακτικό εξέτασης του
φοιτητή και το βαθμό της μεταπτυχιακής διπλωματικής
εργασίας, με κλίμακα βαθμολογίας από μηδέν (0) έως
δέκα (10).
11. Δεν είναι δυνατή η αλλαγή του θέματος της μεταπτυχιακής διπλωματικής εργασίας του φοιτητή, παρά
μόνο με απόφαση της ΣΕ, μετά από αιτιολογημένη εισήγηση του επιβλέποντα καθηγητή. Η αλλαγή θέματος
μεταπτυχιακής διπλωματικής εργασίας δεν αποτελεί σε
καμία περίπτωση λόγο για παράταση των παραπάνω
προθεσμιών.
Άρθρο 14
Δίπλωμα Μεταπτυχιακών Σπουδών
1. Για τον υπολογισμό του βαθμού του Διπλώματος
Μεταπτυχιακών Σπουδών πολλαπλασιάζεται ο βαθμός
κάθε μαθήματος του α’ και β’ εξαμήνου καθώς και της διπλωματικής εργασίας του γ’ εξαμήνου με τον αντίστοιχο
αριθμό πιστωτικών μονάδων και το άθροισμα των επιμέρους γινομένων διαιρείται με τον αριθμό πιστωτικών
μονάδων που απαιτούνται για τη λήψη του Διπλώματος.
Ο βαθμός του Μεταπτυχιακού Διπλώματος υπολογίζεται
με ακρίβεια δεύτερου δεκαδικού ψηφίου. Η κλίμακα κατανομής των βαθμών για τον χαρακτηρισμό του τίτλου
σπουδών είναι: άριστα (8,50 -10,00), Λίαν Καλώς (6,50 8,49) και Καλώς (6,00 - 6,49).
2. Στο Δίπλωμα Μεταπτυχιακών Σπουδών επισυνάπτεται παράρτημα διπλώματος, ως προς το οποίο ισχύουν
οι ρυθμίσεις του άρθρου 15 ν. 3374/2005 και της υπουργικής απόφασης Φ5/89656/Β3/13-8-07 (ΦΕΚ 1466 τ.Β’).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
Άρθρο 15
Λογοκλοπή/Αποκλεισμός από εξετάσεις/
Διαγραφή
1. Η μεταπτυχιακή διπλωματική εργασία καθώς και
κάθε εργασία που κατατίθεται στο πλαίσιο των μαθημάτων πρέπει να αποτελεί έργο του φοιτητή που την
υποβάλλει. Η λογοκλοπή αποτελεί σοβαρό ακαδημαϊκό
παράπτωμα.
2. Λογοκλοπή συνιστά ιδίως η εν όλω ή εν μέρει αντιγραφή έργου άλλου, αυτούσιου ή κατά παράφραση,
δημοσιευμένου ή μη, σε έντυπη ή ηλεκτρονική μορφή,
χωρίς ακριβή και σαφή αναφορά στην πηγή. Επίσης,
μορφή λογοκλοπής θεωρείται και η κατάθεση εργασίας
από φοιτητή, την οποία έχει συγγράψει εξ ολοκλήρου
ένα άλλο πρόσωπο, με ή χωρίς αμοιβή.
3. Σε περιπτώσεις διαπιστωμένης λογοκλοπής, η Συνέλευση του Τμήματος, μετά από αιτιολογημένη εισή-
γηση της ΣΕ, μπορεί να αποφασίσει τη διαγραφή του/ης
μεταπτυχιακού/ής φοιτητή/ριας. Σε περίπτωση που διαπιστωθεί η λογοκλοπή μετά τη λήψη του μεταπτυχια-
κού διπλώματος, ο τίτλος που έχει απονεμηθεί μπορεί
να ανακαλείται με ειδικά αιτιολογημένη απόφαση της
Συνέλευσης του Τμήματος.
4. Ο μεταπτυχιακός φοιτητής που θα καταληφθεί να
αντιγράφει σε γραπτή εξέταση για πρώτη φορά, θα αποκλείεται από την εξέταση του αντίστοιχου μαθήματος
και θα πρέπει να παρακολουθήσει εκ νέου το μάθημα
την επόμενη περίοδο που θα διδαχθεί. Στην περίπτωση
αυτή παρατείνεται αυτοδικαίως η διάρκεια φοίτησης και
ο χρόνος αυτός αφαιρείται από το χρόνο παράτασης που
προβλέπεται στο άρθρο 7 του παρόντος κανονισμού.
Η δεύτερη φορά που θα καταληφθεί να αντιγράφει στη
διάρκεια των σπουδών του επιφέρει την οριστική διαγραφή του από το ΠΜΣ, με απόφαση της Συνέλευσης
του Τμήματος.
5. Η Συνέλευση του Τμήματος αποφασίζει επίσης τη
διαγραφή του μεταπτυχιακού φοιτητή από το ΠΜΣ όταν
αυτός:
α) έχει υπερβεί τον μέγιστο χρόνο ολοκλήρωσης των
σπουδών του, σύμφωνα με τα οριζόμενα στο άρθρο 7
του παρόντος κανονισμού ή
β) έχει αποτύχει στην επαναληπτική εξέταση που προβλέπεται στο άρθρο 11 παρ. 3 του παρόντος κανονισμού.
Άρθρο 16
Αναγόρευση διπλωματούχων
1. Η Συνέλευση του Τμήματος διαπιστώνει την επιτυχή ολοκλήρωση της φοίτησης και αποφασίζει να απο-
νεμηθεί το Δίπλωμα Μεταπτυχιακών Σπουδών στους
αποφοιτήσαντες.
2. Ο αποφοιτήσας μεταπτυχιακός φοιτητής μπορεί να
λαμβάνει, και πριν από την επίσημη αναγόρευσή του ως
διπλωματούχου, πιστοποιητικό για την επιτυχή αποπεράτωση του κύκλου σπουδών του ΠΜΣ.
Άρθρο 17
Οικονομικά στοιχεία ΠΜΣ
Τα τέλη φοίτησης του ΠΜΣ είναι ύψους τριακοσίων
(300) ευρώ ανά φοιτητή για κάθε εξάμηνο φοίτησης, ήτοι
συνολικά εννιακοσίων (900) ευρώ για τα τρία εξάμηνα.
Τα τέλη μειώνονται στο ποσό των εκατόν πενήντα (150)
ευρώ ανά εξάμηνο, σε περίπτωση μερικής φοίτησης.
Τα ποσά αυτά δεν καλύπτουν αμοιβές διδασκόντων. Το
ποσό μπορεί να αναπροσαρμόζεται με απόφαση της
Συνέλευσης του Τμήματος.
Οι εναλλακτικές πηγές χρηματοδότησης ορίζονται στο
άρθρο 37 του ν. 4485/2017. Οι κατηγορίες δαπανών του
ΠΜΣ είναι οι εξής: δαπάνες εξοπλισμού και δαπάνες λογισμικού, δαπάνες χορήγησης υποτροφιών σε μεταπτυχι-
ακούς φοιτητές, δαπάνες αναλωσίμων, δαπάνες μετακινήσεων διδασκόντων του ΠΜΣ, αμοιβές διοικητικής και
τεχνικής υποστήριξης, λοιπές δαπάνες, όπως ιδίως έξοδα
δημοσιότητας-προβολής, αγοράς εκπαιδευτικού υλικού,
οργάνωσης συνεδρίου, δαπάνες εργασιών πεδίου και
λειτουργικά έξοδα ιδρύματος (30% των τελών φοίτησης).
Άρθρο 18
Υποτροφίες
Εφόσον καλυφθούν οι ανάγκες λειτουργίας του, το
ΠΜΣ θα δώσει μία υποτροφία στον πρώτο στη σειρά
κατάταξης φοιτητή του κατά την εισαγωγή στο ΠΜΣ.
Η υποτροφία έχει τη μορφή της απαλλαγής από την καταβολή όλων των τελών φοίτησης στο ΠΜΣ.
Άρθρο 19
Διοικητική Υποστήριξη - Υλικοτεχνική Υποδομή
Τα μαθήματα του ΠΜΣ πραγματοποιούνται στις αίθουσες του κτιρίου της Νομικής Σχολής, όπου διατίθενται
βιντεοπροβολέας και πίνακας. Το Τμήμα Νομικής προσφέρει κάθε δυνατή διοικητική και τεχνική υποστήριξη
ώστε να παραμείνουν λειτουργικές οι αίθουσες.
Άρθρο 20
Μεταβατικές ρυθμίσεις
Οι μεταπτυχιακοί φοιτητές που έχουν εγγραφεί μέχρι
και το ακαδημαϊκό έτος 2017-2018 στο ΠΜΣ της Νομικής
Σχολής κατεύθυνση Ποινικών και Εγκληματολογικών Επιστημών συνεχίζουν και ολοκληρώνουν το πρόγραμμα
σύμφωνα με τις ισχύουσες έως την έναρξη ισχύος του
παρόντος Κανονισμού διατάξεις.
ΜΕΡΟΣ Β’ ΠΡΟΓΡΑΜΜΑ ΣΠΟΥΔΩΝ
Α. Δομή του Προγράμματος
Το ΠΜΣ διαρθρώνεται σε τρία (3) ακαδημαϊκά εξάμηνα. Στο Α’ εξάμηνο διδάσκονται τέσσερα (4) μαθήματα.
Στο Β’ εξάμηνο διδάσκονται τέσσερα (4) μαθήματα. Στο
Γ’ εξάμηνο οι φοιτητές εκπονούν τη Μεταπτυχιακή Διπλωματική Εργασία.
Η γλώσσα διδασκαλίας των μαθημάτων και της συγγραφής της διπλωματικής εργασίας είναι η ελληνική.
Ο παρακάτω Πίνακας παρουσιάζει τις ώρες διδασκαλίας και τις ακαδημαϊκές πιστωτικές μονάδες ανά μάθημα
και στο σύνολο του προγράμματος. Κάθε ECTS αντιστοιχεί σε 25 ώρες φόρτου εργασίας.
Το σύνολο των πιστωτικών μονάδων (ECTS) που
απαιτούνται για την απόκτηση του Διπλώματος Μεταπτυχιακών Σπουδών είναι ενενήντα (90). Το αναλυτικό
πρόγραμμα μαθημάτων ανά εξάμηνο διαμορφώνεται
ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
Α’ εξάμηνο
Α/Α
Υποχρεωτικά (Υ)
Μαθήματα
Τύπος
μαθήματος
ECTS
Ποινικό Δίκαιο Ι
Υ
7,5
Ποινική Δικονομία Ι
Υ
7,5
Ειδικοί Ποινικοί ΝόμοιΔιεθνές και Ευρωπαϊκό
Ποινικό Δίκαιο Ι
Υ
7,5
Εγκληματολογία Σωφρονιστική Ι
Υ
7,5
Σύνολο 30
Β’ εξάμηνο
Α/Α
Υποχρεωτικά (Υ) Μαθήματα
Τύπος
μαθήματος
ECTS
Ποινικό Δίκαιο II
Υ
7,5
Ποινική Δικονομία II
Υ
7,5
Ειδικοί Ποινικοί ΝόμοιΔιεθνές και Ευρωπαϊκό
Ποινικό Δίκαιο II
Υ
7,5
Εγκληματολογία Σωφρονιστική II
Υ
7,5
Σύνολο 30
Γ’ εξάμηνο
Μεταπτυχιακή
Διπλωματική Εργασία
Σύνολο 30
Β. Περιγραφή των μαθημάτων
Α’ ΕΞΑΜΗΝΟ
Ποινικό Δίκαιο Ι
Το μάθημα καλύπτει εξειδικευμένα θέματα από τη διδασκαλία του Ποινικού Δικαίου, όπως είναι η πράξη-παράλει-
ψη, η αιτιώδης συνάφεια, άδικο και λόγοι άρσης του αδίκου,
καταλογισμός στην ενοχή και λόγοι άρσης του καταλογισμού, τα ζητήματα απόπειρας και συμμετοχής, η συρροή
εγκλημάτων καθώς και οι λόγοι εξάλειψης του αξιοποίνου.
Ποινική Δικονομία Ι
Επιχειρείται η «βήμα-βήμα» προσέγγιση σημαντικών
διαδικαστικών φάσεων της ποινικής δίκης, όπως είναι η
προδικασία, το ακροατήριο η ερημοδικία του κατηγορουμένου ενώ παράλληλα αναλύονται θεσμοί με ιδιαίτε-
ρη σημασία για την ποινική δίκη όπως είναι το τεκμήριο
αθωότητας, οι πτυχές της δίκαιης δίκης, οι δικονομικές
ακυρότητες, τα δικαιώματα του κατηγορουμένου κ.λπ.
Ειδικοί Ποινικοί Νόμοι Διεθνές και Ευρωπαϊκό Ποινικό Δίκαιο Ι
Αναλύονται και προσδιορίζονται οι πτυχές καταστολής
στο πλαίσιο συγκεκριμένων ποινικών νόμων (ναρκωτικά,
όπλα, λαθρεμπορία, προσωπικά δεδομένα, αλλοδαποί)
ενώ διερευνάται η εφαρμογή των ελληνικών ποινικών
νόμων στο διεθνές επίπεδο καθώς και το πεδίο του ευρωπαϊκού ποινικού δικαίου, στο πλαίσιο του Συμβουλίου της
Ευρώπης και της Ευρωπαϊκής Ένωσης με έμφαση στον
κυρίαρχο ρόλο της δημιουργίας του ενιαίου χώρου ελευθερίας, ασφάλειας και δικαιοσύνης στο πλαίσιο της ΕΕ.
Εγκληματολογία - Σωφρονιστική Ι
Αναπτύσσονται οι θεμελιώδεις έννοιες της εγκληματολογίας, οι θεωρητικές ερμηνείες της εγκληματικής
συμπεριφοράς και οι μέθοδοι εμπειρικής προσέγγισης
του εγκληματικού φαινομένου με έμφαση και στην προσφορότητα των μέτρων στρατηγικής και τακτικής υφής
και στην αποτελεσματικότητα των κρατικών κυρώσεων
που αποσκοπούν στον έλεγχο της εγκληματικότητας.
Επίσης αναλύονται οι αρχές που διέπουν τη διαμόρφωση
των συνθηκών έκτισης των ποινών και προσδιορίζεται
το πλαίσιο των σωφρονιστικών κανόνων σε εθνικό και
διεθνές επίπεδο.
Β’ ΕΞΑΜΗΝΟ
Ποινικό Δίκαιο II
Το μάθημα καλύπτει συγκεκριμένες γνωστικές ενότητες από το γενικό μέρος του Ποινικού Δικαίου (λ.χ.
άδικο, καταλογισμός, απόπειρα, συμμετοχή) τις οποίες
εμπλουτίζει με θέματα του ειδικού μέρους του Ποινικού
Δικαίου, έτσι ώστε ο φοιτητής μέσω πραγματικών υποθέσεων να ασκείται στην κριτική αντιμετώπιση νομικών
προβλημάτων και στην κατανόηση και εφαρμογή του
ποινικού δόγματος στην πράξη.
Ποινική Δικονομία II
Αναπτύσσονται σε βάθος τόσο από τη σκοπιά του διάδικου όσο και από τη σκοπιά των δικαστηρίων θέματα
που έχουν σχέση με: την ποινική δίωξη, την αρμοδιότητα, τα μέτρα δικονομικού καταναγκασμού, τις ακυρότη-
τες, την παραπομπή του κατηγορουμένου και κυρίως τα
ένδικα μέσα κατά βουλευμάτων και αποφάσεων.
Ειδικοί Ποινικοί Νόμοι Διεθνές και Ευρωπαϊκό Ποινικό Δίκαιο II
Το μάθημα συνιστά φυσική προέκταση και συνέχεια
του αντίστοιχου μαθήματος του Α’ εξαμήνου και ως εκ
τούτου το γενικό περιεχόμενο τους είναι ταυτόσημο.
Δίνεται ωστόσο έμφαση στη σύγχρονη ανάπτυξη του
ενωσιακού ποινικού δικαίου και την επίδρασή του στην
εθνική μας έννομη τάξη.
Εγκληματολογία - Σωφρονιστική II
Το μάθημα συνιστά φυσική προέκταση και συνέχεια
του αντίστοιχου μαθήματος του Α’ εξαμήνου και επομένως το γενικό περιεχόμενο τους είναι ταυτόσημο. Η διδα-
σκαλία εδώ εμπλουτίζεται με την μελέτη της έκτασης, της
δομής και της πορείας ορισμένων κατ’ ιδίαν κατηγοριών
εγκλημάτων, του προσδιορισμού της συνολικής εγκληματικότητας καθώς και την προσέγγιση της εγκληματι-
κότητας διαφόρων ομάδων πληθυσμών στον ελληνικό
και διεθνή χώρο. Επίσης αναλύονται οι αρχές και ειδικές
πτυχές των ευρωπαϊκών σωφρονιστικών κανόνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 21 Φεβρουαρίου 2019
Ο Πρύτανης
ΠΕΡΙΚΛΗΣ ΜΗΤΚΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 741/04.03.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190200741.pdf | Tokens: 34190]